CELEX: 32020R1542
Language: mt
Date: 2020-10-21 00:00:00
Title: Regolament (UE) 2020/1542 tal-Parlament Ewropew u tal-Kunsill tal-21 ta’ Ottubru 2020 li jemenda r-Regolament (UE) Nru 1303/2013 fir-rigward tal-aġġustament tal-prefinanzjament annwali għas-snin mill-2021 sal-2023

26.10.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 356/1
               
            
         REGOLAMENT (UE) 2020/1542 TAL-PARLAMENT EWROPEW U TAL-KUNSILL
         tal-21 ta’ Ottubru 2020
         li jemenda r-Regolament (UE) Nru 1303/2013 fir-rigward tal-aġġustament tal-prefinanzjament annwali għas-snin mill-2021 sal-2023
         IL-PARLAMENT EWROPEW U L-KUNSILL TAL-UNJONI EWROPEA,
         Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikolu 177 tiegħu,
         Wara li kkunsidraw il-proposta mill-Kummissjoni Ewropea,
         Wara t-trażmissjoni tal-abbozz tal-att leġiżlattiv lill-parlamenti nazzjonali,
         Wara li kkunsidraw l-opinjoni tal-Kumitat Ekonomiku u Soċjali Ewropew (1),
         Wara li kkonsultaw lill-Kumitat tar-Reġjuni,
         Filwaqt li jaġixxu skont il-proċedura leġiżlattiva ordinarja (2),
         Billi:
         
                     (1)
                  
                  
                     Ir-Regolament (UE) Nru 1303/2013 tal-Parlament Ewropew u tal-Kunsill (3) jistabbilixxi d-dispożizzjonijiet komuni u ġenerali applikabbli għall-Fondi Strutturali u ta’ Investiment Ewropej.
                  
               
                     (2)
                  
                  
                     L-evidenza turi li r-rata tal-prefinanzjament annwali hija ffissata f’livell partikolarment għoli meta mqabbel mar-rekwiżiti ta’ ġestjoni finanzjarja li joriġinaw mill-implimentazzjoni tal-programmi operazzjonali; b’mod partikolari dan huwa l-każ għas-snin baġitarji mill-2021 sal-2023.
                  
               
                     (3)
                  
                  
                     Sabiex titnaqqas il-pressjoni fuq l-approprjazzjonijiet ta’ pagament fil-baġit tal-Unjoni għas-snin baġitarji mill-2021 sal-2023 u biex tissaħħaħ il-prevedibbiltà tar-rekwiżiti ta’ pagament u għaldaqstant jingħata kontribut għal ippjanar baġitarju aktar trasparenti u profil ta’ pagamenti aktar ordnat, ir-rata tal-prefinazjament annwali għal dawn is-snin jenħtieġ li titnaqqas.
                  
               
                     (4)
                  
                  
                     Għaldaqstant ir-Regolament (UE) Nru 1303/2013 jenħtieġ li jiġi emendat skont dan,
                  
               ADOTTAW DAN IR-REGOLAMENT:
         
            Artikolu 1
            L-Artiklu 134(2) tar-Regolament (UE) Nru 1303/2013 huwa emendat kif ġej:
            
                        (a)
                     
                     
                        il-ħames inċiż huwa ssostitwit b’dan li ġej:
                        
                                    “—
                                 
                                 
                                    2020: 3 %”;
                                 
                              
                  
                        (b)
                     
                     
                        jiżdied l-inċiż li ġej:
                        
                                    “—
                                 
                                 
                                    mill-2021 sal-2023: 2 %.”.
                                 
                              
                  
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-21 ta’ Ottubru 2020.
            
               
                  Għall-Parlament Ewropew
               
               
                  Il-President
               
               D. M. SASSOLI
            
            
               
                  Għall-Kunsill
               
               
                  Il-President
               
               M. ROTH
            
         
         
            (1)  ĠU C 159, 10.5.2019, p. 45.
         
            (2)  Pożizzjoni tal-Parlament Ewropew tal-4 ta’ April 2019 (għadha mhux ippubblikata fil-Ġurnal Uffiċjali) u deċiżjoni tal-Kunsill tas-7 ta’ Ottubru 2020.
         
            (3)  Ir-Regolament (UE) Nru 1303/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi dispożizzjonijiet komuni dwar il-Fond Ewropew għall-Iżvilupp Reġjonali, il-Fond Soċjali Ewropew, il-Fond ta’ Koeżjoni, il-Fond Agrikolu Ewropew għall-Iżvilupp Rurali u l-Fond Ewropew għall-Affarijiet Marittimi u s-Sajd u li jistabbilixxi d-dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew, il-Fond ta’ Koeżjoni u l-Fond Ewropew għall-Affarijiet Marittimi u s-Sajd u li jħassar ir-Regolament tal-Kunsill (KE) Nru 1083/2006 (ĠU L 347 20.12.2013, p. 320).